CELEX: 32019D2214
Language: hr
Date: 2019-12-20 00:00:00
Title: Provedbena odluka Komisije (EU) 2019/2214 оd 20. prosinca 2019. o izmjeni Odluke 2007/25/EZ o određenim zaštitnim mjerama u vezi s visokopatogenom influencom ptica i premještanju ptica kućnih ljubimaca u pratnji vlasnika u Zajednicu, u pogledu njezina razdoblja primjene (priopćeno pod brojem dokumenta C(2019) 9428) (Tekst značajan za EGP)

23.12.2019   
               
               
                  HR
               
               
                  Službeni list Europske unije
               
               
                  L 332/166
               
            
         PROVEDBENA ODLUKA KOMISIJE (EU) 2019/2214
         оd 20. prosinca 2019.
         o izmjeni Odluke 2007/25/EZ o određenim zaštitnim mjerama u vezi s visokopatogenom influencom ptica i premještanju ptica kućnih ljubimaca u pratnji vlasnika u Zajednicu, u pogledu njezina razdoblja primjene
         
            
               (priopćeno pod brojem dokumenta C(2019) 9428)
            
         
         (Tekst značajan za EGP)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) br. 576/2013 Europskog parlamenta i Vijeća od 12. lipnja 2013. o nekomercijalnom premještanju kućnih ljubimaca i o stavljanju izvan snage Uredbe (EZ) br. 998/2003 (1), a posebno njezin članak 36. stavak 1.,
         budući da:
         
                     (1)
                  
                  
                     U Odluci Komisije 2007/25/EZ (2) utvrđene su određene zaštitne mjere u vezi s visokopatogenom influencom ptica i premještanjem ptica kućnih ljubimaca u pratnji vlasnika u Uniju. Donesena je kao odgovor na pojavu visokopatogene influence ptica podtipa H5N1 radi zaštite zdravlja životinja i ljudi u Uniji, a primjenjuje se do 31. prosinca 2019.
                  
               
                     (2)
                  
                  
                     Slučajevi visokopatogene influence ptica različitih podtipova H5 i rjeđe podtipa H7 i dalje se pojavljuju u cijelom svijetu kod peradi i drugih ptica koje se drže u zatočeništvu. Visokopatogena influenca ptica postala je endemska u nekoliko trećih zemalja, a u nekim se trećim zemljama prvi put pojavila. I dalje postoji opasnost od unošenja virusa visokopatogene influence ptica u Uniju nekomercijalnim premještanjem ptica kućnih ljubimaca iz trećih zemalja, pa bi mjere za smanjenje rizika utvrđene u Odluci 2007/25/EZ stoga trebalo zadržati.
                  
               
                     (3)
                  
                  
                     Trenutačno se u skladu s Uredbom (EU) br. 576/2013 pripremaju delegirani i provedbeni akt kojima se utvrđuju zahtjevi u pogledu zdravlja životinja i certificiranja za nekomercijalno premještanje ptica kućnih ljubimaca u Uniju. Međutim, ta dva akta, kojima će se trajno zamijeniti mjere zaštite sada utvrđene Odlukom 2007/25/EZ, neće se donijeti prije 31. prosinca 2019. kada se prestaje primjenjivati Odluka 2007/25/EZ.
                  
               
                     (4)
                  
                  
                     Zato je, s obzirom na globalnu epidemiološku situaciju kad je riječ o visokopatogenoj influenci ptica, nužno produljiti razdoblje primjene Odluke 2007/25/EZ do 31. prosinca 2020., dokad bi trebalo donijeti delegirani i provedbeni akt sa zahtjevima kojima će se zamijeniti zahtjevi trenutačno utvrđeni Odlukom 2007/25/EZ.
                  
               
                     (5)
                  
                  
                     Odluku 2007/25/EZ trebalo bi stoga na odgovarajući način izmijeniti.
                  
               
                     (6)
                  
                  
                     Mjere predviđene ovom Odlukom u skladu su s mišljenjem Stalnog odbora za bilje, životinje, hranu i hranu za životinje,
                  
               DONIJELA JE OVU ODLUKU:
         
            Članak 1.
            U članku 6. Odluke 2007/25/EZ datum „31. prosinca 2019.” zamjenjuje se datumom „31. prosinca 2020.”.
         
         
            Članak 2.
            Ova je Odluka upućena državama članicama.
         
         
            Sastavljeno u Bruxellesu 20. prosinca 2019.
            
               
                  Za Komisiju
               
               Stella KYRIAKIDES
               
                  Članica Komisije
               
            
         
         
            (1)  SL L 178, 28.6.2013., str. 1.
         
            (2)  Odluka Komisije 2007/25/EZ od 22. prosinca 2006. o određenim zaštitnim mjerama u vezi s visokopatogenom influencom ptica i premještanju ptica kućnih ljubimaca u pratnji vlasnika u Zajednicu (SL L 8, 13.1.2007., str. 29.).